
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  2ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 5/2024
Στη Λευκάδα σήμερα στις 15 του μηνός Ιανουαρίου, του έτους 2024, ημέρα Δευτέρα και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 693/11.1.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι εννέα (29)  μέλη, ο Πρόεδρος κήρυξε την έναρξη της Συνεδρίασης.

ΘΕΜΑ 3ο : Απόφαση Δ.Σ. περί ορισμού μελών στο Διοικητικό Συμβούλιο του Διαδημοτικού Ν.Π.Δ.Δ. με την επωνυμία  «Δημοτικό Λιμενικό Ταμείο Λευκάδας», για την τρέχουσα αυτοδιοικητική περίοδο.

                                                                                     Εισηγητής: Ευστάθιος Σκλαβενίτης, Πρόεδρος Δ.Σ.


Ο Πρόεδρος του Δημ. Συμβουλίου κ. Ευστάθιος Σκλαβενίτης, εισηγούμενος το θέμα, έθεσε υπόψη των μελών του Δ.Σ. τα εξής:
     «Έχοντας  υπόψη: 

1. Το υπ΄αριθ. Π.Δ. 76/2004 (ΦΕΚ 57 Α΄/27-02-2004) «Μεταφορά αρμοδιοτήτων του Λιμενικού Ταμείου Ν. Λευκάδος στους Δήμους Απολλωνίων, Ελλομένου, Λευκάδος και Μεγανησίου και στις κοινότητες Καλάμου και Καστού και σύσταση διαδημοτικού Λιμενικού Ταμείου, με την επωνυμία Δημοτικό Λιμενικό Ταμείο Λευκάδος». 

  2. Τις δ/ξεις της παρ. 7 του  άρθρου 27 του Ν. 5056/23 σύμφωνα με τις οποίες εξαιρούνται από την κατάργηση των νομικών προσώπων  τα Δημοτικά Λιμενικά Ταμεία  

3. Τις δ/ξεις  της περ. β΄ της παρ. 1 του άρθρου 53 του Ν. 5056/23 (ΦΕΚ 163/Α΄/2023) σύμφωνα με τις οποίες από 01-01-2024 καταργείται η παρ. 1 του άρθρου 6  του ν. 4623/19 περί ορισμού μελών διοίκησης νομικών προσώπων δήμων και περιφερειών.

   4.Την υπ΄αριθμ. 2064/941/20-02-2014 απόφαση Αποκεντρωμένης Διοίκησης Πελοποννήσου, Δυτικής Ελλάδας & Ιονίου  περί έναρξης λειτουργίας του Διαδημοτικού Ν.Π.Δ.Δ. με την επωνυμία «Δημοτικό Λιμενικό Ταμείο Λευκάδας».

  5.Σύμφωνα με τις δ/ξεις του άρθρου 244  του Ν. 3463/06   ο Πρόεδρος και ο Αντιπρόεδρος εκλέγεται από το Δημοτικό Συμβούλιο της έδρας.

 6. Τις διατάξεις του  άρθρου 240 του Ν.3463/2006 «Διοίκηση νομικών προσώπων δημοσίου δικαίου» όπως τροποποιήθηκε και ισχύει μέχρι σήμερα σύμφωνα με τις οποίες «ένα τουλάχιστον εκ των μελών του διοικητικού συμβουλίου ορίζεται από την μειοψηφία».

7. Τις δ/ξεις του άρθρου 244 τουΝ.3463/06 περί Δημοτικών –Λιμενικών Ταμείων όπως τροποποιήθηκε και ισχύει μέχρι σήμερα σύμφωνα με το οποίο ο αριθμός των μελών του διοικητικού συμβουλίου, ορίζεται σε εννέα (9) στην περίπτωση που  η γεωγραφική περιοχή του Λιμενικού Ταμείου εκτείνεται στα όρια δύο Ο.Τ.Α., έντεκα (11) στα όρια τριών  Ο.Τ.Α. και μέχρι δεκαπέντε (15) στα όρια περισσοτέρων των τριών Ο.Τ.Α.

8. Τις δ/ξεις του άρθρου 6 παρ. 1 περ. β του Ν. 2839/2000 σχετικά με «Ρυθμίσεις θεμάτων Γενικής Γραμματείας Ισότητας όπως συμπληρώθηκαν από τις δ/ξεις της παρ. 1 του άρθρου 16 του Ν. 4604/19 « Στις περιπτώσεις διορισμού ή υποδείξεως από το Δημόσιο, τα Ν.Π.Δ.Δ. και τους Ο.Τ.Α., μελών διοικητικών συμβουλίων ή άλλων συλλογικών οργάνων διοίκησης Ν.Π.Δ.Δ. ή Ν.Π.Ι.Δ., ο αριθμός των διοριζομένων ή υποδεικνυομένων προσώπων κάθε φύλου ανέρχεται σε ποσοστό ίσο τουλάχιστον με το 1/3 των διοριζομένων ή υποδεικνυομένων σύμφωνα με τις κείμενες διατάξεις, εφόσον τα μέλη που διορίζονται ή υποδεικνύονται είναι πάνω από ένα (1).

9.Σύμφωνα με τις δ/ξεις του άρθρου 16 του Ν. 4604/19  «1. Στο τέλος της περίπτωσης β΄ της παρ. 1 του άρθρου 6 του ν. 2839/2000 (Α΄ 196), προστίθεται εδάφιο ως εξής:

«Συγκρότηση συλλογικού οργάνου των περιπτώσεων α΄ και β΄ χωρίς την τήρηση των προϋποθέσεων του παρόντος άρθρου δεν είναι νόμιμη, εκτός των περιπτώσεων συλλογικών οργάνων των οποίων τα μέλη εν μέρει ή στο σύνολό τους ορίζονται ως εκ της θέσεως αυτών (ex officio) ή προέρχονται από εκλογή ή ορίζονται από το Υπουργείο Εθνικής Άμυνας και τα εποπτευόμενα από αυτό νομικά πρόσωπα λόγω αποδεδειγμένης ανεπάρκειας ικανού αριθμού προσώπων του ετέρου φύλου.».

Σύμφωνα με την υπ΄αριθμ. 7/2017 απόφ. Δ.Σ. Λευκάδας στις περιπτώσεις κατά τις οποίες από τη σύνθεση του Διοικητικού Συμβουλίου δεν προκύπτει εκπροσώπηση των φύλων, κατά την έννοια του άρθρου 6 παρ.1 περ. β του Ν.2839/2000, τα Δημοτικά Συμβούλια των Δήμων Λευκάδας και Μεγανησίου δύνανται να ορίσουν Δημότες–Δημότισσες, ως μέλη για την εκπροσώπηση των φύλων. Ο αριθμός των οριζομένων Δημοτών–Δημοτισσών θα αφαιρεθεί από τον αριθμό των αιρετών του Δήμου που τους όρισε. 

10. Τις υπ΄αριθμ.  66,85/2012, 7/2017  και 359/19 προηγούμενες αποφάσεις Δημοτικού Συμβουλίου  σύμφωνα με τις οποίες το Διαδημοτικό Λιμενικό Ταμείο Λευκάδας διοικείται από 9μελές Διοικητικό Συμβούλιο που αποτελείται:

α)Τον Λιμενάρχη Λευκάδας, ex officio  σύμφωνα με το άρθρο 244 του Ν. 3463/2006, 

β)Τέσσερα μέλη από το Δημοτικό Συμβούλιο του Δήμου Λευκάδας, εκ των οποίων τρία μέλη εκλέγονται από την πλειοψηφία και ένα μέλος από την μειοψηφία.

γ)Τρία (3) μέλη από το Δημοτικό Συμβούλιο του Δήμου Μεγανησίου, εκ των οποίων δύο μέλη εκλέγονται από την πλειοψηφία και ένα μέλος από την μειοψηφία.

 δ)Έναν δημότη ή Δημοτικό Σύμβουλο του Δήμου Λευκάδας.

Σύμφωνα με το άρθρο 244 του ν. 3463/06  η  κατανομή των μελών του 9μελούς διοικητικού συμβουλίου του Διαδημοτικού Λιμενικού Ταμείου  Λευκάδας ανά ΟΤΑ επειδή είναι  δύο οι   ΟΤΑ που συμμετέχουν (Δήμος Λευκάδας & Δήμος Μεγανησίου) γίνεται ως εξής:

Διαιρούμε  τον αριθμό των μελών του Δ.Σ. με τον αριθμό των μετεχόντων Δήμων, δηλαδή  9:2. Έτσι έχουμε  4 μέλη από κάθε ΟΤΑ + Λιμενάρχης+κάτοικος=10. Στην περίπτωση αυτή σύμφωνα με τις δ/ξεις της αρ. 3 του άρθρου 244 του ν. 3463/06, προκύπτει αριθμός μεγαλύτερος του αριθμού των μελών του Δ.Σ.(9) και αφαιρούμε  εκπρόσωπο των πληθυσμιακά μικρότερων ΟΤΑ και σε περίπτωση νησιών αφαιρούμε εκπρόσωπο των πληθυσμιακά μικρότερων ΟΤΑ του νησιού, που βρίσκεται η έδρα του Δημοτικού Λιμενικού Ταμείου. 

 Στην περίπτωση του Διαδημοτικού Λιμενικού Ταμείου Λευκάδας η κατανομή έχει ως ακολούθως:

τέσσερις (4) δημοτικοί σύμβουλοι  του Δήμου Λευκάδας (τρεις από την πλειοψηφία και ένας από την μειοψηφία) και ένας (1) Δημοτικός Σύμβουλος ή δημότης  με σχετική γνώση και εμπειρία, τρεις (3) δημοτικοί σύμβουλοι του Δήμου Μεγανησίου, και εκ του νόμου ο Πρ/μενος της Λιμενικής Αρχής της έδρας του Λιμενικού Ταμείου.

Στη συνέχεια ο Δήμαρχος Δρ. Ξενοφών Βεργίνης,  πρότεινε  από την πλειοψηφούσα Δ.Π. «Λευκάδα μπορείς»   τους εξής :
Βεργίνη Ξενοφώντα, Δήμαρχο, τακτικό μέλος, με αναπληρωτή την Δ.Σ. Κάτσενου Θεοδώρα
Σολδάτο Γεώργιο, Δ.Σ.  τακτικό μέλος, με αναπληρωτή τον Δ.Σ. Κονιδάρη Κων/νο.

Γαντζία Ιωάννη, Δ.Σ. τακτικό μέλος, με αναπληρωτή του τον Δ.Σ. Βεργίνη Σπυρίδωνα.

Σκληρό Γεράσιμο του Ευσταθίου, δημότη, τακτικό μέλος, με αναπληρωτή του τον Ζαβιτσάνο Σπυρίδωνα του Ζώη, δημότη, οι οποίοι έχουν ανάλογη επαγγελματική, κοινωνική δράση.
Από τις παρατάξεις της μειοψηφίας:

Ο επικεφαλής της Δ.Π. «ΣΥΓΧΡΟΝΗ ΛΕΥΚΑΔΑ» Χαράλαμπος Καλός , πρότεινε τους εξής:

Γαζή Γεώργιο, Δ.Σ.  τακτικό μέλος με αναπληρωτή τον Δ.Σ. Αργυρό Νικόλαο.
Ο επικεφαλής της Δ.Π. « Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ» Δρακονταειδής Κων/νος, δεν πρότεινε υποψήφιο.

Ο επικεφαλής της Δ.Π. «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» , Βερροιώτης Ευάγγελος, δεν πρότεινε υποψήφιο.

Ακολουθεί ψηφοφορία.

Η πρόταση του Δημάρχου, Δρ. Ξενοφώντος Βεργίνη, έλαβε δεκαεπτά (17) ψήφους υπέρ και δώδεκα (12) παρών.

Η πρόταση του επικεφαλής της Δ.Π. «ΣΥΓΧΡΟΝΗ ΛΕΥΚΑΔΑ» Χαράλαμπου Καλού, έλαβε οκτώ (8) ψήφους, υπέρ των κ.κ. Καλού Χαράλαμπου, Λύγδα Σπυρίδωνα, Μπελεγρίνου Σπυρίδωνα, Τσιρογιάννη Γεώργιου, Πεντεσπίτη Νικόλαου, Γαζής Γεώργιο, Αργυρού Νικόλαου και Θερμού Ευάγγελου. Παρών δήλωσαν είκοσι ένας (21) Δ.Σ.
Ο Δήμαρχος, Δρ. Ξενοφών Βεργίνης προτείνει για Αντιπρόεδρο τον Δ.Σ. Σολδάτο Γεώργιο.
Ο  επικεφαλής της Δ.Π. «ΣΥΓΧΡΟΝΗ ΛΕΥΚΑΔΑ» Χαράλαμπος Καλός, προτείνει για Αντιπρόεδρο τον Δ.Σ. Γαζή Γεώργιο.
Ακολουθεί ψηφοφορία.

Η πρόταση του Δημάρχου, Δρ. Ξενοφώντος Βεργίνη, έλαβε δεκαεπτά (17) ψήφους υπέρ.

Η πρόταση του επικεφαλής της Δ.Π. «ΣΥΓΧΡΟΝΗ ΛΕΥΚΑΔΑ» Χαράλαμπου Καλού, έλαβε οκτώ (8) ψήφους, υπέρ των κ.κ. Καλού Χαράλαμπου, Λύγδα Σπυρίδωνα, Μπελεγρίνου Σπυρίδωνα, Τσιρογιάννη Γεώργιου, Πεντεσπίτη Νικόλαου, Γαζής Γεώργιο, Αργυρού Νικόλαου και Θερμού Ευάγγελου. 

Παρών δήλωσαν τέσσερις (4) Δ.Σ. οι κ.κ. Δρακονταειδής Κων/νος, Σέρβος Κων/νος, Βερροιώτης Ευάγγελος και Βεροιώτης Αλέξανδρος.
Συνοψίζοντας στο Διοικητικό Συμβούλιο του διαδημοτικού ΝΠΔΔ με την επωνυμία «Δημοτικό Λιμενικό Ταμείο Λευκάδας» συμμετέχουν από το Δήμο Λευκάδας  ως τακτικά και αναπληρωματικά  μέλη οι κάτωθι:

1. Δρ. Βεργίνης Ξενοφών, Δήμαρχος, τακτικό μέλος, με αναπληρώτριά του την Δ.Σ. Κάτσενου Θεοδώρα
2. Σολδάτος Γεώργιος, Δ.Σ.  τακτικό μέλος, με αναπληρωτή τον Δ.Σ. Κονιδάρη Κων/νο.

3. Γαντζίας Ιωάννης, Δ.Σ. τακτικό μέλος, με αναπληρωτή του τον Δ.Σ. Βεργίνη Σπυρίδωνα.

4. Γαζής Γεώργιος, Δ.Σ. τακτικό μέλος με αναπληρωτή του τον Δ.Σ. Αργυρό Νικόλαο.

5. Σκληρός Γεράσιμος του Ευσταθίου, δημότης, τακτικό μέλος, με αναπληρωτή του τον Ζαβιτσάνο Σπυρίδωνα του Ζώη, δημότη, οι οποίοι έχουν ανάλογη επαγγελματική, κοινωνική δράση.
Μετά τoν ορισμό των μελών το δημοτικό συμβούλιο εκλέγει από τα μέλη αυτά τον πρόεδρο και τον αντιπρόεδρο του Διοικητικού Συμβουλίου. Στην περίπτωση που μέλος έχει ορισθεί, από το δημοτικό ή κοινοτικό συμβούλιο, ο δήμαρχος ή ο πρόεδρος της Κοινότητας, αυτός αυτοδικαίως καθίσταται και πρόεδρος αντιστοίχως, του διοικητικού συμβουλίου (άρθρο 240 ν. 3463/06).                            

Πρόεδρος,    αυτοδικαίως καθίσταται ο Δήμαρχος, Δρ. Ξενοφών Ν. Βεργίνης.
Αντιπρόεδρος,  ο Δ.Σ. Σολδάτος Γεώργιος.
Η θητεία του Διοικητικού Συμβουλίου  του Λιμενικού Ταμείου ακολουθεί την   τρέχουσα δημοτική περίοδο και λήγει με την λήξη αυτής και την εγκατάσταση του νέου Διοικητικού Συμβουλίου.

            Η απόφαση αυτή πήρε αρ. 5/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

